CELEX: 22019A1126(01)
Language: da
Date: 2019-10-24 00:00:00
Title: Aftale mellem Det Europæiske Atomenergifællesskab og Den Koreanske Halvøs Energiudviklingsorganisation

26.11.2019   
               
               
                  DA
               
               
                  Den Europæiske Unions Tidende
               
               
                  L 304/2
               
            
         AFTALE
         mellem Det Europæiske Atomenergifællesskab og Den Koreanske Halvøs Energiudviklingsorganisation
         DET EUROPÆISKE ATOMENERGIFÆLLESSKAB,
         i det følgende benævnt »Fællesskabet«, og
         DEN KOREANSKE HALVØS ENERGIUDVIKLINGSORGANISATION,
         i det følgende benævnt »KEDO«, HAR —
         ud fra følgende betragtninger:
         
                     (1)
                  
                  
                     KEDO blev oprettet i medfør af aftalen af 9. marts 1995 om oprettelse af Den Koreanske Halvøs Energiudviklingsorganisation mellem regeringerne for Republikken Korea, Japan og Amerikas Forenede Stater. Aftalen blev ændret den 19. september 1997.
                  
               
                     (2)
                  
                  
                     Aftalen mellem Fællesskabet og KEDO udløb den 31. maj 2015.
                  
               
                     (3)
                  
                  
                     Efter beslutningen om at indstille KEDO's letvandsreaktorprojekt og beslutningen i 2007 om at varetage sekretariatets opgaver med et markant reduceret personale og minimale kontorfaciliteter besluttede KEDO's bestyrelse at lade KEDO fortsætte efter den 31. maj 2015.
                  
               
                     (4)
                  
                  
                     Både Fællesskabet og KEDO har udtrykt ønske om at fortsætte deres samarbejde med henblik på indstillingen af letvandsreaktorprojektet og en velordnet afvikling af KEDO —
                  
               AFTALT FØLGENDE:
         
            Artikel 1
            Anvendelse af den tidligere aftales bestemmelser
            Medmindre andet er angivet i nedenstående artikler, anvendes bestemmelserne i aftalen mellem Fællesskabet og KEDO, som udløb den 31. maj 2015, fortsat i medfør af denne aftale.
         
         
            Artikel 2
            Bidrag fra Fællesskabet
            Fællesskabet yder intet finansielt bidrag til KEDO's budget i medfør af denne aftale.
         
         
            Artikel 3
            Varighed
            Aftalen gælder i perioden 1. juni 2015-31. maj 2018 og kan fornyes efter den 31. maj 2018.
         
         
            Artikel 4
            Ikrafttræden
            Denne aftale træder i kraft ved Fællesskabets og KEDO's undertegnelse og har virkning med tilbagevirkende kraft i perioden 1. juni 2015-31. maj 2018.
         
         
            Udfærdiget i Bruxelles, den fireogtyvende oktober to tusind og nitten i to originaleksemplarer.
            
               
                  For Det Europæiske Atomenergifællesskab
               
               Ditte JUUL-JØRGENSEN
            
            Udfærdiget i New York, den tredivte oktober to tusind og nitten i to originaleksemplarer.
            
               
                  For Den Koreanske Halvøs Energiudviklingsorganisation
               
               David WALLACE